《中秋夜保安对月二首 其一》
宋代·邓林

久客逢佳节，幽怀满素襟。一年今夜月，千里故乡心。

酒谩和愁饮，诗聊遣兴吟。谁家思寄远，风外起清砧。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。